wickkiey/tamil-wikipedia-markdown huggingface dataset:
# கா. மோ. அரிசு பாலயோகி



**கா. மோ. அரிசு பாலாயோகி** (*Harish Balayogi GM*) என்பவர் இந்தியாவின் 18வது மக்களவை உறுப்பினராக உள்ளார். இவர் உலங்கூர்தி விபத்தில் இறந்த 12ஆவது மக்களவை சபாநாயகராகப் பணியாற்றிய காந்தி மோகன சந்திர பாலயோகி மகன் ஆவார். இவரது தந்தை மற்றும் தாய் இருவரும் அமலாபுரம் மக்களவைத் தொகுதி நாடாளுமன்ற மக்களவை உறுப்பினர்களாகப் பணியாற்றினர்.  

## கல்வி
அரிசு பாலயோகி, கீதம் பல்கலைக்கழகத்தில் வணிக மேலாண்மை இளங்கலைப் பட்டம் பெற்றவர் ஆவார்.  

## அரசியல்
அரிசு பாலயோகி, தெலுங்கு தேசம் கட்சி உறுப்பினராக உள்ளார். இவர் 2019 இந்தியப் பொதுத் தேர்தலில் அமலாபுரம் மக்களவைத் தொகுதியில் வேட்பாளராகப் போட்டியிட்டுச் சிந்தா அனுராதாவிடம் தோல்வியடைந்தார். 2024 இந்தியப் பொதுத் தேர்தலில், இவர் மீண்டும் சித்தூர் தொகுதியில் போட்டியிட்டு 342,196 வாக்குகள் வித்தியாசத்தில் இராபகா வர பிரசாதா ராவைத் தோற்கடித்தார் மக்களவை உறுப்பினர் ஆனார்.  

## தேர்தல் புள்ளிவிவரங்கள்

| ஆண்டு | பதவி | கட்சி | தொகுதி | எதிர்கட்சி வேட்பாளர் | எதிர்கட்சி | வாக்குகள் | பெரும்பாண்மை | முடிவு |  |
| --- | --- | --- | --- | --- | --- | --- | --- | --- | --- |
| 1 | 2024 | மக்களவை உறுப்பினர் | தெலுங்கு தேசம் கட்சி | அமலாபுரம் | இராபாகா வர பிரசாத் ராவ் | ஒய். எஸ். ஆர். கா. க. | 7,96,981 | 3,42,196 | } |
# இராஜ்பால் சிங் ஜாதவ்



**இராஜ்பால் சிங் மகேந்திரசின் ஜாதவ்** (*Rajpalsinh Jadav*) இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் குசராத்தின் கலோலைச் சேர்ந்தவர். ஜாதவ் குசராத்தின் பஞ்ச்மகால் மக்களவைத் தொகுதியிலிருந்து 2024 இந்தியப் பொதுத் தேர்தல் மூல நாடாளுமன்ற மக்களவை உறுப்பினராகத் தேர்ந்தெடுக்கப்பட்டார். இவர் பாரதிய ஜனதா கட்சி சேர்ந்தவர்
# கிருஷ்ண பிரசாத் தென்னெட்டி



**கிருஷ்ண பிரசாத் தென்னெட்டி** (*Krishna Prasad Tenneti*) என்பவர் மேனாள் இந்தியக் காவல்பணி அதிகாரியும், இந்திய அரசியல்வாதி<nowiki/>யும் இந்திய மக்களவை உறுப்பினரும் ஆவார். இவர் 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டவர் ஆவார். இவர் தெலுங்கு தேசம் கட்சி உறுப்பினர் ஆவார்.  

## கல்வி
தென்னெட்டி ஆந்திரப் பிரதேசம் வாரங்கல்லில் உள்ள தேசியத் தொழில்நுட்ப நிறுவனத்தில் இளங்கலை பொறியியல் பட்டமும், அகமதாபாத்தில் உள்ள இந்திய மேலாண்மை நிறுவனத்தில் முதுநிலை மேலாண்மை பட்டயத்தையும் பெற்றுள்ளார்.  

## தொழில்
தென்னெட்டி 1986ஆம் ஆண்டு ஆந்திரப் பிரதேசத்தினைச் சேர்ந்த இந்தியக் காவல்பணி சேவை அதிகாரியாகவும், 2014 முதல் தெலங்காணாவில் ஓய்வு பெறும் வரையிலும் பணியாற்றினார். இவர் தற்போது சாம்செட்பூரில் உள்ள தேசியத் தொழில்நுட்ப நிறுவனத்தில் ஆளுநர்கள் குழு உறுப்பினராகவும் உள்ளார்.  

## மக்களவை உறுப்பினர்
தென்னட்டி 2024 இந்தியப் பொதுத் தேர்தலில் ஆந்திரப் பிரதேச பாபட்லா மக்களவை தொகுதியில் தெலுங்கு தேசம் கட்சி வேட்பாளராகப் போட்டியிட்டு இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.
# ரிக்கி ஆ. ஜே. சிங்கன்



**ரிக்கி ஆண்ட்ரூ ஜே. சிங்கன்** (*Ricky AJ Syngkon*) என்பவர் மேகாலயாவினைச் சேர்ந்த இந்திய அரசியல்வாதியும் மக்களவை உறுப்பினரும் ஆவார். இவர் மேகாலயா மாநிலத்தின் சில்லாங் மக்களவைத் தொகுதி உறுப்பினரும் ஆவார்.  

## அரசியல் வாழ்க்கை
சிங்கான், 2024 இந்தியப் பொதுத் தேர்தலில், சில்லாங் மக்களவைத் தொகுதியில் மேகாலயா மக்கள் குரல் கட்சி சார்பில் போட்டியிட்டு 18ஆவது மக்களவை உறுப்பினராகத் தேர்ந்தெடுக்கப்பட்டார்.
# இரமண கோகுலா

**இரமண கோகுலா** (Ramana Gogula) ஓர் இந்திய-அமெரிக்க இசையமைப்பாளரும் மற்றும் திரைப்பட இசைப் பாடகர் மற்றும் இந்திய பாப் பாடகரும், தொழில்முனைவோரும் மற்றும் துணிகர முதலீட்டாளரும் ஆவார். *பிரேமண்டே இதேரா* (1998), *தம்முடு* (1999), பத்ரி (2000) , ஜானி (2003) , *லட்சுமி* (2006), *அன்னவரம்* (2006) , *யோகி* (2007) ஆகியவை இவரது இசையில் வெளியான குறிப்பிடத்தக்க திரைப்படங்களாகும். இவர் தொடர்ச்சியாக பவன் கல்யாணுடன் இணைந்து பணியாற்றியுள்ளார்.  

## ஆரம்பகால வாழ்க்கை மற்றும் தொழில்
1996 ஆம் ஆண்டில், மிஸ்டி ரிதம்ஸ் என்ற இவரது இசைக்குழு *ஆயி லைலா என்ற* இந்திய பாப் இசைத் தொகுப்பை வெளியிட்டது. இது இந்தியாவிலுள்ள முக்கிய இசைத் தொலைக்காட்சி நிறுவங்களான எம்டிவி மற்றும் சேனல் [வி] ஆகியவற்றில் தரவரிசையில் முத்லிடம் பிடித்தது.
# சிறீவெண்ணிலா சீதாராம சாஸ்திரி



**சிரிவெண்ணெலா சீதாராம சாஸ்திரி** (*Sirivennela Seetharama Sastry*) (பிறப்பு **செம்போலு சீதாராம சாஸ்திரி** ; 20 மே 1955 - 30 நவம்பர் 2021) ஓர் இந்தியக் கவிஞரும் மற்றும் பாடலாசிரியரும் ஆவார். இவர் குறிப்பாக தெலுங்குத் திரைப்படத்துறை மற்றும் தெலுங்கு நாடகங்களில் இவரது படைப்புகளுக்காக அறியப்பட்டவர். 1986 ஆம் ஆண்டு வெளியான *சிறிவெண்ணெலா* என்ற திரைப்படத்திற்கான பாடல் வரிகளை எழுதிய பிறகு இவர் தனது திரைப் பெயரைப் பெற்றார். சாஸ்திரி தனது பணிக்காக பதினொரு மாநில நந்தி விருதுகள் மற்றும் ஐந்து தென்னிந்திய பிலிம்பேர் விருதுகள் உட்பட பல விருதுகளைப் பெற்றுள்ளார். 2020 வரை 3000 பாடல்களுக்கு மேல் பாடல்களை எழுதியுள்ளார். 2019 ஆம் ஆண்டில், கலைத்துறையில் இவர் ஆற்றிய பங்களிப்புகளுக்காக, இந்தியாவின் நான்காவது உயரிய குடிமகன் விருதான பத்மசிறீ விருது இவருக்கு வழங்கப்பட்டது.  

## பிற படைப்புகள்
சீதாராம சாஸ்திரி "சுபக்ருஹா" என்ற விளம்பரப் படத்தில் பிரபல நடிகராக இருந்தார். இவரது பாடல் வரிகள் மற்றும் கவிதைகள் பற்றிய இவரது விளக்கம் *சிறீவெண்ணிலா தரங்கு* என்ற புத்தகமாக வெளியிடப்பட்டுள்ளது.  

## இறப்பு
சீதாராம சாஸ்திரி 30 நவம்பர் 2021 அன்று தெலுங்கானாவின் சிக்கந்திராபாத்திலுள்ள கிருஷ்ணா மருத்துவ அறிவியல் நிறுவனத்தில் நுரையீரல் புற்றுநோயால் இறந்தார்.
# சந்தோசு பாண்டே



**சந்தோசு பாண்டே** (*Santosh Pandey*) ஓர் இந்திய அரசியல்வாதியும் உத்தரப்பிரதேச மாநிலத்தைச் சேர்ந்த சமாஜ்வாடி கட்சியின் உறுப்பினரும் ஆவார். பாண்டே உத்தரப்பிரதேசத்தின் பதினாறாவது சட்டமன்ற உறுப்பினராக லம்புவா சட்டமன்றத் தொகுதியைப் பிரதிநிதித்துவப்படுத்தினார். இவரது தந்தை ராம் சந்திர பாண்டே, தாயார் சுமித்ரா பாண்டே ஆவர்.  

## வகித்த பதவிகள்
| 01 | 2016 | 2021 | உறுப்பினர், 16வது சட்டமன்றம் | } |
| --- | --- | --- | --- | --- |
# தயா சிங் பேடி


தூதர் லெப்டினன்ட்-கர்னல் **பாபா தயா சிங் பேடி** (*Baba Daya Singh Bedi*) (1899 &#x2013; 1975) ஓர் இந்திய இராஜதந்திரியும், இந்திய ஆட்சிப் பணி பணியாளரும் மற்றும் பிரித்தானிய இந்திய இராணுவத்தில் பணியாற்றிய ஒரு குதிரைப்படை அதிகாரியும் ஆவார். 1948 முதல் 1951 வரை ஆத்திரேலியாவுக்கான முதல் உயர் ஆணையராகவும் மற்றும் 1951 முதல் 1956 வரை கூர்க் மாநிலத்தின் தலைமை ஆணையராகவும் இருந்தார்.  

## தனிப்பட்ட வாழ்க்கை
தயா சிங் பேடி (1899-1975) பஞ்சாப் மாகாணத்தில் செல்வாக்குடன் இருந்த சீக்கிய ஆன்மீக மற்றும் அரசியல் தலைவரான ராஜா சர் குர்பக்சு சிங் பேடிக்கு மகனாகப் பிறந்தார். தயா சிங் பேடி பீபி ஆனந்த் கௌர் தால் என்பவரை மணந்தார்.  

## தொழில் வாழ்க்கை
பேடி ஜூலை 1921 இல் பிரித்தானிய இந்திய இராணுவத்தின் இந்திய அதிகாரியாக நியமிக்கப்பட்டார். மேலும் இவர் செப்டம்பர் 1928 இல் இந்திய அரசியல் சேவைக்கு மாற்றப்படுவதற்கு முன்பு லெப்டினென்ட் பதவிக்கு உயர்த்தப்பட்டார். பின்னர் 1947 ஆம் ஆண்டில் நேபாளத்தில் இவர் பணியாற்றியபோது இவருக்கு கௌரவ லெப்டினன்ட் கர்னல் பதவி வழங்கப்பட்டது.  

இவர் 1928 முதல் 1937 வரை அரசியல் முகவராக (1931, தென் மாநிலங்கள் மற்றும் மத்திய இந்தியா) / துணைச் செயலாளர் (1932, மேற்கு இந்தியாவின் மாநிலங்கள்) / இராஜபுதனம் (1933), திருவிதாங்கூர் (1935) மற்றும் ஒரிசா மாகாணம் (1937) ஆகிய இடங்களில் உதவி ஆணையராக பணி நியமனம் பெற்றார். மேலும் 1935இல் குவெட்டாவில் ஏற்பட்ட நிலநடுக்கத்திற்குப் பிறகு புனரமைப்பு மற்றும் நிர்வாகப் பணிகளை மேற்கொண்டார்.  

இந்திய சுதந்திரத்தின் போது, பேடி புதிதாக உருவாக்கப்பட்ட வெளியுறவு மற்றும் பொதுநலவாய நாடுகளின்ன் உறவுகள் அமைச்சகத்தில் சேர்ந்தார். பின்னர் அது வெளியுறவுத் துறை அமைச்சகம் என்று மறுபெயரிடப்பட்டது. இவர் பிரிட்டன்-இந்தியா-நேபாள முத்தரப்பு ஒப்பந்தத்தில் கையெழுத்திட்டார். அடுத்த ஆண்டு 1948 இல் இவர் ஆத்திரேலியாவுக்கான இந்திய உயர் ஆணையராக நியமிக்கப்பட்டு அங்கு 1951 வரை பணியாற்றினார். இந்தியா திரும்பியதும், கூர்க் மாநிலத்தின் தலைமை ஆணையராக நியமிக்கப்பட்டார். அங்கு இவர் 1956 வரை பணியாற்றினார். பின்னர் மாகாணம் கலைக்கப்பட்டு அண்டை மாநிலமான மைசூர் மாநிலத்துடன் இணைக்கப்பட்டது.  

## இறப்பு
ஓய்வு பெற்ற பிறகு, பாபா தயா சிங் பேடி சூபித்துவக் கவிதைகளில் கவனம் செலுத்தினார். இவர் 1975 இல் இறந்தார்.
# லோபோசெரோசு



***லோபோசெரோசு*** (*Lophoceros*) என்பது ஆப்பிரிக்கா பூர்வீகமாகக் கொண்ட புசெரோடிடே என்ற இருவாய்ச்சி குடும்பத்தைச் சேர்ந்த பறவைகளின் பேரினமாகும்.  

## வகைப்பாட்டியல்
1833ஆம் ஆண்டில் ஜெர்மன் இயற்கை ஆர்வலர்கள் வில்கெல்ம் கெம்ப்ரிச் மற்றும் கிறிசுடியன் காட்பிரைட் எக்ரன்பெர்க் ஆகியோரால் *புசெரோசு*, *லோபோசெரோசு* மற்றும் *போர்சுகாலி* ஆகிய பேரினங்களுக்கு இடமளிக்க *லோபோசெராசு* என்ற பேரினம் அறிமுகப்படுத்தப்பட்டது. இது இப்போது ஆப்பிரிக்கச் சாம்பல் இருவாய்ச்சி (*லோபோசெரோசு நாசூடசு நாசூடசு*) என்ற பெயரிடப்பட்ட துணையினத்தின் இளைய ஒத்த பெயராகக் கருதப்படுகிறது. இந்தப் பேரினத்தின் பெயர் "முகடு" என்று பொருள்படும் பண்டைய கிரேக்க *லோபோசு* மற்றும் "கொம்பு" என்று பொருள்படும் *கெரோசு* என்ற சொற்களிலிருந்து ஒருங்கிணைத்து உருவானது.  

இப்போது இந்தப் பேரினத்தில் கீழ் உள்ள சிற்றினங்கள் முன்பு *டோக்கசு* பேரினத்தில் சேர்க்கப்பட்டன. 2013ஆம் ஆண்டில் வெளியிடப்பட்ட ஒரு மூலக்கூறு இனவரலாறு ஆய்வில், *டோக்கசு* ஒரு விரிவாகன தொகுதித் தோற்ற பிளவால் இரண்டு முக்கிய குழுக்களாகப் பிரிக்கப்பட்டது. எனவே இந்தக் குழுக்களில் ஒன்றைக் கொண்டிருக்க *லோபோசெரோசு* பேரினம் தோற்றுவிக்கப்பட்டது.  

### சிற்றினங்கள்
இந்தப் பேரினத்தில் 8 சிற்றினங்கள் உள்ளன.  
| *லோபோசெரோசு அல்போடெர்மினடசு* | கொண்டை இருவாய்ச்சி | வடகிழக்கு ஆப்பிரிக்கா |
| --- | --- | --- |
| *லோபோசெரோசு பிராட்பீல்டி* | பிராட்பீல்டு இருவாய்ச்சி | வடக்கு போட்ஸ்வானா, தெற்கு அங்கோலா மற்றும் கிழக்கு ஜிம்பாப்வே |
| *லோபோசெரோசு பாசியடசு* | காங்கோ கருப்பு வெள்ளை இருவாய்ச்சி | நைஜீரியா முதல் வடக்கு அங்கோலா மற்றும் உகாண்டா வரை |
| *லோபோசெரோசு செமிபாசுகியாட்டசு* | மேற்கு ஆப்பிரிக்க கருப்பு வெள்ளை இருவாய்ச்சி | செனிகல், காம்பியாவிலிருந்து தெற்கு நைஜீரியா வரை |
| *லோபோசெரோசு கெம்பிரிச்சி* | கெம்பிரிச்சி இருவாய்ச்சி | ஜிபூட்டி, எரித்திரியா, எத்தியோப்பியா, கென்யா, சோமாலியா, தெற்கு சூடான் மற்றும் உகாண்டா |
| *லோபோசெரோசு பாலிடிரோசுட்ரிசு* | வெளிறிய அலகு இருவாட்சி | அங்கோலா, டி. ஆர். சி, கென்யா, மலாவி, மொசாம்பிக், தன்சானியா மற்றும் சாம்பியா |
| *லோபோசெரோசு நாசூடஸ்* | ஆப்பிரிக்க சாம்பல் இருவாய்ச்சி | துணை-சஹாரா ஆப்பிரிக்கா மற்றும் அரேபியாவில் |
| *லோபோசெரோசு கேமூரசு* | செவ்வலகு குள்ள இருவாட்சி | அங்கோலா, பெனின், கேமரூன், மத்திய ஆப்பிரிக்க குடியரசு, காங்கோ குடியரசு, காங்கீ மக்களாட்சிக் குடியரசு, ஐவரி கோஸ்ட், ஈக்வடோரியல் கினி, காபோன், கானா, கினி, லைபீரியா, நைஜீரியா, சியரா லியோன், தெற்கு சூடான் மற்றும் உகாண்டா. |
# அட்டெலோர்னிசு



**அட்டெலோர்னிசு** (*Atelornis*) என்பது *பிராச்சிப்டெராசிடே* குடும்பத்தைச் சேர்ந்த ஒரு சிறிய பறவை பேரினமாகும். இந்தப் பேரினம் மடகாசுகரில் மட்டுமே காணப்படும் அகணிய உயிரி.  

## சிற்றினங்கள்
இரண்டு சிற்றினங்கள் இந்தப் பேரினத்தின் கீழ் உள்ளன.  
| *அட்டெலோர்னிசு கிராசுலே* | மடகாசுகர் | தீவாய்ப்புக் கவலை குறைந்த இனம் |
| --- | --- | --- |
| *அட்டெலோர்னிசு பிட்டாய்டெசு* | மடகாசுகர் | தீவாய்ப்புக் கவலை குறைந்த இனம் |
# 2024 மேற்கு வங்க தொடருந்து விபத்து



**கஞ்சன்சங்கா விரைவுவண்டி விபத்து** (*Kanchanjunga Express Accident*) மேற்கு வங்கத்தின் புது சல்பைகுரியில் சியால்டா செல்லும் கஞ்சன்சங்கா விரைவுவண்டி மீது காலை 15 மணியளவில் சரக்கு இரயில் மோதியதில் 17.06.2024 ஆம் தேதியன்று குறைந்தது 15 பேர் உயிரிழந்தனர். 60 பேர் காயமடைந்தனர்.  

விபத்தில் சிக்கிய இரயில் அசாம் மாநிலம் சில்சார் நகரத்திலிருந்து மேற்குவங்கத்தின் சியால்டா நகரத்தை நோக்கிப் பயணித்துக் கொண்டிருந்தது. அப்போது புது ஜல்பாய்குரி தொடருந்து நிலையத்திலிருந்து 11 கிலோமீட்டர் தொலைவில் இரங்கபாணி இரயில் நிலையம் அருகில் விபத்து நடந்துள்ளது. பின்னால் இருந்து சரக்கு இரயில் மோதியதில் கஞ்சன்சங்கா இரயிலின் 5 பெட்டிகள் வரை சேதமடைந்துள்ளன. சரக்கு இரயிலுக்கான சமிக்ஞையை சரியாக கவனிக்காமல் சரக்கு இரயில் முன்னேறியதால் இந்த விபத்து நிகழ்ந்திருக்காலம் என்று முதற்கட்ட விசாரணைகள் தெரிவிக்கின்றன.  

## பாதிக்கப்பட்டவர்கள்
இந்த மோதலில் 15 பேர் உயிரிழந்தனர் மற்றும் 60 பேருக்கும் மேற்பட்டோர் காயமடைந்துள்ளனர். சரக்கு ரயிலின் பொறுப்பு ஓட்டுநர்கள் மற்றும் கஞ்சன்சங்கா விரைவு இரயில் மேலாளர் ஆகியோர் கொல்லப்பட்டவர்களில் அடங்குவர். விபத்தில் உயிரிழந்தவர்களுக்கு தலாம் பத்து இலட்சம் ரூபாய் வழங்கப்படும் என இரயில்வே அமைச்சகம் அறிவித்தது. தீவிர காயமடைந்தவர்களுக்கு 250000 ரூபாயும் இலேசான காயம் அடைந்தவர்களுக்கு 50 ஆயிரம் ரூபாயும் வழங்கப்படும் என்றும் அந்த அறிக்கை கூறியது. இந்தியப் பிரதமர் நரேந்திர மோடியும் இவ்விபத்தில் இறந்தவர்களுக்கு ₹2 லட்சம் மற்றும் காயமடைந்தவர்களுக்கு ₹50,000 பிரதமரின் தேசிய நிவாரண நிதியிலிருந்து வழங்குவதாக அறிவித்தார். திரிபுராவில் மாநிலப் து பாதிக்கப்பட்டவர்களுக்கு ₹2 லட்சம் இழப்பீடு வழங்குவதாக திரிபுரா முதல்வர் மாணிக் சாகா அறிவித்தார்.  

விபத்தைத் தொடர்ந்து 19 இரயில்கள் ரத்து செய்யப்பட்டன. 22 இரயில்கள் வேறு பாதையில் திருப்பி விடப்பட்டன. அதே நாளில் மாலையில் கவுகாத்தி நோக்கிய இரயில் போக்குவரத்து மீண்டும் தொடங்கப்பட்டது. மற்ற பாதைகளில் சூன்மாதம் 18 ஆம் தேதியன்று காலை வழக்கம் போல இரயில்கள் ஓடின.
# கா. தி. முதலியார்



திவான் பகதூர் **காஞ்சிபுரம் திருவேங்கட முதலியார்** (*Kanchipuram Thiruvenkata Mudaliar*) (பிறப்பு 1901 அல்லது 1902) ஓர் இந்தியத் தாவரவியலாளரும் மற்றும் அரசு ஊழியரும் ஆவார். இவர் 1949 முதல் 1950 வரை கூர்க் மாநிலத்தின் தலைமை ஆணையராக பணியாற்றினார். கேட்டொலி செங்கப்பாவிற்குப் பிறகு இந்த பதவியை வகித்த இரண்டாவது இந்தியர் இவர். மேலும் கூர்க் இந்திய ஒன்றியத்தின் பகுதி-சி மாநிலமாக சேர்க்கப்படுவதற்கு முன்பு கடைசியாக பணியாற்றினார்.  

## சொந்த வாழ்க்கை
முதலியார் 1901 அல்லது 1902 ஆம் ஆண்டில் காஞ்சிபுரம் நகரில் இராமானுஜர் முதலியார் என்பவருக்கு பிறந்தார். நீதிபதி ஜம்புலிங்க முதலியாரின் மகள் திலகவதி என்பவரை மணந்தார். இந்த தம்பதியினருக்கு இரண்டு மகன்களும், ஒரு மகளும் இருந்தனர்.  

பின்னர் இவர் திலகவதியின் சகோதரி ராதாபாயை மணந்தார்.  

## கூர்க்கின் தலைமை ஆணையராக
முதலியார் மார்ச் 1949 இல் கூர்க்கின் தலைமை ஆணையரானார். முதலியார் தனது பதவிக்காலத்தில், கூர்க்கின் முதல் கலை மற்றும் அறிவியல் கல்லூரியை மடிக்கேரியில் திறந்து வைத்தார்.
# கேட்டொலி செங்கப்பா


திவான் பகதூர் **கேட்டொலி செங்கப்பா** (*Ketoli Chengappa*) ஓர் இந்தியக் குடிமைப் பணி அதிகாரியும் மற்றும் நிர்வாகியும் ஆவார். இவர் 1943 முதல் 1949 வரை கூர்க் மாநிலத்தின் தலைமை ஆணையராக பணியாற்றினார்.  

## ஆரம்பகால வாழ்க்கை மற்றும் கல்வி
செங்கப்பா 1878 ஆம் ஆண்டு மார்ச் 3 ஆம் தேதி நபோக்லு, கபினகாட்டில் உள்ள யவகபாடி கிராமத்தைச் சேர்ந்த கேட்டொலி முத்தையா (கிராம அதிகாரியாக பணிபுரிந்தவர்) மற்றும் பொல்லியாவ்வா ஆகியோருக்கு மகனாகப் பிறந்தார். 1893ஆம் ஆண்டில் தனது மெட்ரிகுலேசன் கல்வியை முடித்தார். அதன்பிறகு, இவர் சென்னைப் பல்கலைக்கழகத்தில் பட்டம் பெற்றார். பின்னர் பிரித்தானிய இந்தியாவின் குடிமைப் பணித் தேர்வை முடித்தார்.  

## தொழில் வாழ்க்கை
செங்கப்பா 1909இல் ஒரு பர்பதிக்காரராக சேவையில் சேர்ந்தார். 1916இல் உதவி ஆணையராக உயர்ந்தார். 1921 ஆம் ஆண்டில் ஆங்கிலேயர்களால் மாவட்ட நீதிபதி மற்றும் மாவட்ட ஆட்சித் தலைவராக நியமிக்கப்பட்ட முதல் இந்தியர் என்ற பெருமையை பெற்றார். 1935இல் கூர்க் மாநிலத்தின் ஆணையராக சேர்ந்த பிறகு, 1942இல் கூர்க்கில் தேசிய போர் முன்னணியின் தலைவராக ஆங்கிலேயர்களால் நியமிக்கப்பட்டார். அதைத் தொடர்ந்து, இவர் ஏப்ரல் 26,1943 முதல் மார்ச் 1949 வரை கூர்க் மாகாணத்தின் தலைமை ஆணையரானார். இவரது சிறந்த சேவைக்காக, செங்கப்பாவுக்கு திவான் பகதூர் என்ற பட்டம் வழங்கப்பட்டது.  

1923 இல் கௌரவ லெப்டினன்ட்டாகவும் நியமிக்கப்பட்ட இவர் 1928 இல் பதவியை விட்டு விலகினார்.  

1920களில் இந்திய காப்பி செஸ் குழுவை அமைக்க செங்கப்பா உதவினார். இது பிரித்தானியர் நடத்தும் அனைத்து தோட்டங்களும் "ஒருங்கிணைந்த காப்பி" என்ற பெயரில் ஒரு தனியார் கூட்டமைப்பை உருவாக்க உதவியது. இந்தியக் காப்பி விடுதியின் தொடர் நிறுவனங்கள் 1936 ஆம் ஆண்டு காப்பி செஸ் குழுவால் (Coffee Cess Committee) ஆரம்பிக்கப்பட்டது. பின்னர் இது இந்திய இந்தியக் காப்பி விடுதி என பெயர் மாற்றம் செய்யப்பட்டது. பின்னர் இத்தொழிலாளர்கள் இணைந்து ‘இந்தியத் காப்பித் தொழிலாளர்கள் கூட்டுறவு’ என்ற அமைப்பைத் தொடங்கினர். பின்னர் நாடு முழுவதும் இதற்குக் கிளைகள் தொடங்கப்பட்டன. 1958 ஆம் ஆண்டின் இறுதிக்குள் பாண்டிச்சேரி, திருச்சூர், லக்னோ, ஜபல்பூர், மும்பை, கொல்கத்தா, தலச்சேரி மற்றும் புனே ஆகிய இடங்களில் இந்தியக் காப்பி விடுதி திறக்கப்பட்டது. கேரளாவில்தான் அதிகபட்சமாக 51 இந்தியக் காப்பி விடுதிகள் அமைந்துள்ளன.  

## சுதந்திரத்திற்குப் பிந்தைய காலம்
1947இல் இந்தியா சுதந்திரம் பெற்றபோது, மடிக்கேரியின் கோட்டையில் இந்திய மூவண்ணக் கொடியை ஏந்திச் சென்ற செங்கப்பா, அப்போதைய கூர்க் மாகாணத்தில் நடந்த விழாவில் பிரித்தானியக் கொடியை கீழே இறக்கி இந்திய தேசியக் கொடியை ஏற்றினார்.  

## தனிப்பட்ட வாழ்க்கை
செங்கப்பாவின் மகன் கேப்டன் கே. சி. மேடப்பா, பெங்களூர் பிஷப் காட்டன் பாய்ஸ் பள்ளியின் முன்னாள் மாணவரும், எல்லைப்புற படை படைப்பிரிவில் அதிகாரியாகவும் இருந்தார். அவர் டிசம்பர் 16,1941 அன்று மலாயாவில் சப்பானிய படையெடுப்பின் போது கொல்லப்பட்டார்.  

## இறப்பு
செங்கப்பா 1963ஆம் ஆண்டில் தனது 85வது வயதில் காலமானார்.
# காரூலசு



**காரூலசு** (*Garrulus*) என்பது பழைய உலக ஜே பறவை பேரினம் ஆகும். இவை கோர்விடே குடும்பத்தைச் சேர்ந்த குருவிகளாகும்.  

## வகைப்பாட்டியல்
*காரூலசு* பேரினம் 1760ஆம் ஆண்டில் பிரெஞ்சு விலங்கியல் நிபுணர் மாத்துரின் ஜாக் பிரிசன் என்பவரால் நிறுவப்பட்டது. இதன் மாதிரி இனங்கள் ஐரோவாசியா ஜே (*காரூலசு கிளாண்டாரியசு*) ஆகும். *காரூலசு* என்ற பெயர் இலத்தீன் சொல்லாகும். இதன் பொருள் பேசுவது அல்லது சத்தமிடல் என்பதாகும்.  

### சிற்றினங்கள்
இந்தப் பேரினத்தின் கீழ் மூன்று சிற்றினங்கள் அங்கீகரிக்கப்பட்டுள்ளன.  

| *காரூலசு கிளாண்டாரியசு* | ஐரோவாசியா ஜே | மேற்கு ஐரோப்பா மற்றும் வடமேற்கு ஆப்பிரிக்கா முதல் இந்திய துணைக்கண்டம் வரை |
| --- | --- | --- |
| *காரூலசு லான்சோலேட்டசு* | கருந்தலை ஜே | கிழக்கு ஆப்கானித்தான் கிழக்கு இமயமலை, இந்தியாவிலிருந்து நேபாளம் மற்றும் பூட்டான் வரை |
| *காரூலசு லித்தி* | இலித் ஜே | சப்பான் |

### முந்தைய இனங்கள்
முன்பு, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *காரூலசு* பேரினத்தின் கீழ் வகைப்படுத்தியிருந்தனர்.  

- ஊதா சிறகு பனங்காடை (*காருலசு தெம்மினிக்*)
# இந்தூர் மக்களவைத் தொகுதி


**இந்தூர் மக்களவைத் தொகுதி** (*Indore Lok Sabha constituency*) மத்திய இந்தியாவில் மத்தியப் பிரதேச மாநிலத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி இந்தூர் மாவட்டத்தின் பெரும்பகுதியை உள்ளடக்கியது.  

இந்தூர் மக்களவைத் தொகுதியின் நாடாளுமன்ற உறுப்பினர் சங்கர் லால்வானி ஆவார். 1989 முதல், இந்தத் தொகுதியினை பாஜக கைப்பற்றியுள்ளது. லால்வானிக்கு முன்பு, 1989 முதல் பாஜகவின் சுமித்ரா மகாஜன் தொடர்ச்சியாக 8 முறை இந்தத் தொகுதியின் மக்களவை உறுப்பினராக இருந்துள்ளார். இவர் 2014 முதல் 2019 வரை மக்களவை சபாநாயகராகவும் இருந்தார்.  

## சட்டமன்றத் தொகுதிகள்
தற்போது, இந்தூர் மக்களவைத் தொகுதி பின்வரும் எட்டுச் சட்டமன்றத் தொகுதிகளைக் கொண்டுள்ளது.  
| 203 | தேபால்பூர் | இந்தூர் | மனோஜ் படேல் | பாஜக |
| --- | --- | --- | --- | --- |
| 204 | இந்தூர்-1 | கைலாஷ் விஜயவர்கியா | பாஜக |  |
| 205 | இந்தூர்-2 | ரமேஷ் மென்டோலா | பாஜக |  |
| 206 | இந்தூர்-3 | கோலு சுக்லா | பாஜக |  |
| 207 | இந்தூர்-4 | மாலினி கவுர் | பாஜக |  |
| 208 | இந்தூர்-5 | மகேந்திர ஹரதியா | பாஜக |  |
| 210 | ராவ் | மது வர்மா | பாஜக |  |
| 211 | சன்வர் (SC) | துளசிராம் சிலாவத் | பாஜக |  |

## நாடாளுமன்ற உறுப்பினர்கள்
| 1952 | நந்தலால் ஜோசி | இந்திய தேசிய காங்கிரசு |
| --- | --- | --- |
| 1957 | கன்ஹையாலால் காதிவாலா |  |
| 1962 | கோமி எப். தாஜி | சுயேச்சை |
| 1967 | பிரகாசு சந்திர சேத்தி | இந்திய தேசிய காங்கிரசு |
| 1971 |  |  |
| 1972^ | இராம் சிங் பாய் |  |
| 1977 | கல்யாண் ஜெயின் | ஜனதா கட்சி |
| 1980 | பிரகாசு சந்திர சேத்தி | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | சுமித்ரா மகஜன் | பாரதிய ஜனதா கட்சி |
| 1991 |  |  |
| 1996 |  |  |
| 1998 |  |  |
| 1999 |  |  |
| 2004 |  |  |
| 2009 |  |  |
| 2014 |  |  |
| 2019 | சங்கர் லால்வானி |  |
| 2024 |  |  |

## தேர்தல் முடிவுகள்

### 2024
# காகர்லா சுப்பா ராவ்



**காகர்லா சுப்பா ராவ்** (*Kakarla Subba Rao*) (25 ஜனவரி 192516 ஏப்ரல் 2021) ஓர் இந்திய கதிரியக்க நிபுணராவார். இவர் ஐதராபாத்தில் உள்ள நிசாமின் மருத்துவ அறிவியல் கழகத்தின் முதல் இயக்குநராகப் பணியாற்றினார். மருத்துவத் துறையில் இவர் ஆற்றிய பங்களிப்புகளுக்காக, சுப்பா ராவுக்கு 2000 ஆம் ஆண்டில் பத்மசிறீ விருது வழங்கப்பட்டது. இவர் வட அமெரிக்காவின் தெலுங்கு சங்கத்தின் நிறுவனராகவும் மற்றும் அதன் தலைவராகவும் இருந்தார்.  

## ஆரம்பகால வாழ்க்கை மற்றும் கல்வி
சுப்பா ராவ் 25 ஜனவரி 1925 அன்று இந்தியாவில் இன்றைய ஆந்திரப் பிரதேசத்தின் கிருஷ்ணா மாவட்டத்திலுள்ள பெடமுட்டேவி என்ற சிறிய கிராமத்தில் ஒரு நடுத்தர விவசாய குடும்பத்தில் பிறந்தார். மருத்துவப் பட்டம் பெற்ற பிறகு 1951 ஆம் ஆண்டில் விசாகப்பட்டினத்திலுள்ள கே. ஜி. மருத்துவமனையில் பயிற்சி பெற்றார். பின்னர் இவர் உதவித்தொகையில் உயர் கல்விக்காக அமெரிக்காவுக்குச் சென்றார். அங்கு இவர் பிராங்க்ஸ் மருத்துவமனையில் தனது முதுகலை மருத்துவத்தையும் மற்றும் நியூயார்க் பல்கலைக்கழகத்தில் கதிரியக்கத்தில் முதுகலையும் முடித்தார். இந்த நேரத்தில், தனது கல்விக்கு பணம் செலுத்துவதற்காக பிராங்க்ஸ் மருத்துவமனையில் இரவு நேர தொழில்நுட்ப வல்லுநராகவும் பணியாற்றினார். அமெரிக்காவுக்குத் திரும்புவதற்கான இவரது முடிவு 1969 இல் தெலுங்கானா போராட்டத்தின் போது இவரது வீடு எரிக்கப்பட்ட ஒரு சம்பவத்தால் தூண்டப்பட்டது. அமெரிக்காவில் இவர் மான்டிஃபியோர் மருத்துவ மையத்தில் சேர்ந்தார். அங்கு தனது கல்வியை முடித்தார். மேலும் உதவி பேராசிரியராகவும் பின்னர் பேராசிரியராகவும் ஆனார். இந்த நேரத்தில், இவர் சர்வதேச எலும்பு சங்கத்தின் உறுப்பினராகவும், அதன் ஆசிரியர் குழுவில் உறுப்பினராகவும் பணியாற்றினார்.  

மறைந்த ஆந்திரப் பிரதேச முதலமைச்சர் என். டி. ராமராவின் அழைப்பின் பேரில், சுப்பா ராவ் 1986 ஆம் ஆண்டில் இந்தியா திரும்பி நிசாம் எலும்பியல் மருத்துவமனை சேர்ந்தார். மருத்துவமனையை மேம்படுத்த இவர் நிறைய பணிகளை மேற்கொண்டார். அகில இந்திய மருத்துவ அறிவியல் நிறுவனங்களைப் போலவே ஒரு முதன்மையான மருத்துவ நிறுவனமாக அதை மாற்றினார். இது இப்போது நிஜாம் மருத்துவ அறிவியல் நிறுவனம் என்று அழைக்கப்படுகிறது. இவரது முயற்சிகள் நோயாளியின் சேவை, கல்வி, பயிற்சி மற்றும் ஆராய்ச்சி ஆகியவற்றில் ஒரு மதிப்புமிக்க மருத்துவ நிறுவனமாக மருத்துவமனையை நிறுவியது. அதே நேரத்தில் குறைந்த கட்டணம் மற்றும் அணுகலில் கவனம் செலுத்தியது. சிறீ பத்மாவதி மகளிர் மருத்துவக் கல்லூரி, கோனசீமா மருத்துவ ஆராய்ச்சி அறக்கட்டளை, சர்வதேச கல்விக் கழகம் மற்றும் காகர்லா சுப்பா ராவ் கதிரியக்க கல்வி சேவைகளின் தலைவராகவும் பணியாற்றியுள்ளார். மேலும் ஆந்திரப் பிரதேச முன்னாள் முதலமைச்சர் என். டி. ராமராவின் தனிப்பட்ட மருத்துவராகவும் பணியாற்றினார்.  

## விருது
மருத்துவத் துறையில் இவரது மதிப்புமிக்க பங்களிப்புகளை அங்கீகரிக்கும் வகையில், இந்திய அரசு 2000 ஜனவரி 26 அன்று இவருக்கு பத்மசிறீ விருதை வழங்கி கௌரவித்தது.  

## இறப்பு
வயது தொடர்பான நோய்கள் காரணமாக 2021 ஏப்ரல் 16 அன்று தனது 96 வயதில் செகந்திராபாத் உள்ள கிருஷ்ணா மருத்துவ அறிவியல் நிறுவனத்தில் ராவ் காலமானார்.  

## புத்தகங்கள்
- 
-
# சோடியம் அறுபுளோரோ ஆண்டிமோனேட்டு



**சோடியம் அறுபுளோரோ ஆண்டிமோனேட்டு** (*Sodium hexafluoroantimonate*) என்பது NaSbF<sub>6</sub> என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
புரோமின் முப்புளோரைடுடன் ஆண்டிமனி(III) ஆக்சைடைச் சேர்த்து ஆக்சிசனேற்ற வினைக்கு உட்படுத்துவதன் மூலம் சோடியம் அறுபுளோரோ ஆண்டிமோனேட்டை தயாரிக்கலாம்.  

::6Sb<sub>2</sub>O<sub>3</sub> + 20BrF<sub>3</sub> + 12NaF -> 12Na[SbF<sub>6</sub>] + 10Br<sub>2</sub> + 9O<sub>2</sub>  

அல்லது ஆண்டிமனியுடன் சோடியம் புளோரைடைச் சேர்த்து வினைபுரியச் செய்வதன் மூலமும் இதை தயாரிக்கலாம்.  

::SbF<sub>5</sub> + NaF -> Na[SbF<sub>6</sub>]  

## இயற்பியல் பண்புகள்
சோடியம் அறுபுளோரோ ஆண்டிமோனேட்டு நிறமற்ற படிகங்களாக உருவாகிறது. இது நீரில் கரையும். a=0.820 Å அலகு செல் அளவுருவுடன் Pa3 என்ற இடக்குழுவில் கனசதுரப் படிக வடிவத்தில் படிகமாகிறது.  

## வேதியியல் பண்புகள்
சோடியம் அறுபுளோரோ ஆண்டிமோனேட்டு நீரிய கரைசல்களில் மெதுவாகப் பகுதி நீராற்பகுப்புக்கு உட்படுகிறது.
# மலேசிய பொருளாதார அமைச்சர்


**மலேசிய பொருளாதார அமைச்சர்** (ஆங்கிலம்: *Minister of Economy of Malaysia*; மலாய்: *Menteri Ekonomi Malaysia*) என்பவர் மலேசிய பொருளாதார அமைச்சின் தலைமைப் பொறுப்பில் உள்ள அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்கு ஒரு துணை அமைச்சர் உதவியாக உள்ளார்.  

மலேசிய பொருளாதார அமைச்சு தொடக்கத்தில் பிரதமர் துறையின் கீழ் தனி ஒரு துறையாக இருந்தது; மற்றும் ஓர் அமைச்சரால் நிர்வகிக்கப்பட்டது. அப்போது அந்தத் துறையின் கீழ் பொருளாதாரத் திட்டமிடல் பிரிவு (*Economic Planning Unit*) இயங்கி வந்தது.  

பின்னர் 21 மே 2018-ஆம் தேதி, பொருளாதாரச் சீர்திருத்தங்களின் ஒரு பகுதியாக, பிரதமர் மகாதீர் பின் முகமதுவால் பொருளாதார அமைச்சு புதிதாக உருவாக்கப்பட்டது.  

## ராபிசி ராம்லி

2020-ஆம் ஆண்டில் மலேசியாவில் ஓர் அரசியல் நெருக்கடி ஏற்பட்டது. அதன் விளைவாக, மலேசியாவின் அரசியல் அதிகாரத்தை பெரிக்காத்தான் நேசனல் கூட்டணி கைப்பற்றியது. அரசாங்கம் மாறியதும், இந்தப் பொருளாதார அமைச்சு மீண்டும் பிரதமர் துறையின் கீழ் இணைக்கப்பட்டது.  

பின்னர் அன்வார் இப்ராகிம் ஆட்சிக்கு வந்ததும், அவரின் அமைச்சரவையில் அதே அமைச்சு மீண்டும் நிறுவப்பட்டது. 2 டிசம்பர் 2022 அன்று, பிரதமர், டத்தோ ஸ்ரீ அன்வார் இப்ராகிம், புதிய பொருளாதார அமைச்சராக ராபிசி ராம்லியை நியமித்தார்.  

## அமைச்சர்களின் பட்டியல்
பொருளாதார அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| மகாதீர் பின் முகமது
<small>(VII)</small> |
| --- |
# ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன்



**ஜார்னி டு தி ஆன்ட்சு: ஏ இசுடோரி ஆப் சயன்டிபிக் எக்சுபுளோரேசன் (எறும்புகளுக்குப் பயணம்)**(*Journey to the Ants: a Story of Scientific Exploration*) என்பது பரிணாம உயிரியலாளர் பெர்ட் கால்டோப்லரும் உயிரியலாளர் எட்வர்ட் ஓ. வில்சனும் 1994ஆம் ஆண்டு எழுதிய ஓர் உயிரியல் புத்தகமாகும். 1991ஆம் ஆண்டில் பொதுப் புனைகதை அல்லாத புலிட்சர் பரிசை வென்ற *தி ஆன்ட்சு* (1990) என்ற புத்தகத்தின் அடிப்படையில் எறும்புகள் குறித்து பொதுமக்களும் அறிந்துகொள்வதற்காக இந்தப் புத்தகம் எழுதப்பட்டது.  

## பதிப்புகள்
- காகித வெளியீடு, ஆர்வர்டு பல்கலைக்கழகத்தின் பெல்னாப் அச்சக வெளியீடு:
# பிளட்டா



**பிளாட்டா** (*Blatta*) என்பது கரப்பான் பேரினம் ஆகும். *பிளாட்டா* என்ற பெயர் இலத்தீன் பிளாட்டாவின் சிறப்பு பயன்பாட்டைக் குறிக்கிறது. அதாவது இதன் பொருள் ஒளி-ஒளிரும் பூச்சி என்பதாகும்.  

## சிற்றினங்கள்
*பிளாட்டா* பேரினத்தின் கீழ் இரண்டு சிற்றினங்கள் உள்ளன. இவை:  

- *பிளாட்டா பர்காட்டா* <small> (கார்னி, 1908) </small>
- *பிளட்டா ஓரியண்டலிசு* <small>லின்னேயசு, 1758</small> (ஓரியண்டல் கரப்பான்)
# மோப்சீ



***மோப்சீ*** (*Mopcea*) என்பது ஐசிடிடே குடும்பத்தைச் சேர்ந்த ஆழ்கடல் மூங்கில் பவளத்தின் ஒரு பேரினம் ஆகும். இப்பேரினத்தின் கீழ் எட்டுச் சிற்றினங்கள் அடங்கியுள்ளன. இவை:  

- *மோப்சீ பைகலர்*

- *மோப்சீ டைகோடோமா*

- *மோப்சீ என்கிரினுலா*

- *மோப்சீ பிளாபெல்லம்*

- *மோப்சீ பிளாவா*

- *மோப்சீ இசுகுவாமோசா*

- *மோப்சீ தெனுயிசு*

- *மோப்சீ டிரைக்னிமா*
# சந்தீப் குமார் பாசு


**சந்தீப் குமார் பாசு** (*Sandip Kumar Basu*; பிறப்பு 1944) ஓர் இந்திய மூலக்கூறு உயிரியலாளரும் மற்றும் இந்தியாவின் தேசிய அறிவியல் கழகத்தின் ஜே. சி. போஸின் தலைவரான இவர், லெஷ்மேனியாசிஸ், காச நோய், தமனிக்கூழ்மைத் தடிப்பு, வைரஸ் தொற்றுகள், பல்வகை மருந்து எதிர்ப்பு புற்றுநோய் மற்றும் சிகிச்சை நெறிமுறைகளில் புதுமைகளைப் பெற்ற பெருமைக்குரியவர். 2001 ஆம் ஆண்டு இந்தியாவின் நான்காவது உயரிய இந்திய குடிமகன் விருதான பத்மசிறீ விருது வழங்கி இந்திய அரசால் கௌரவிக்கப்பட்டார்.  

## சுயசரிதை
சந்தீப் குமார் பாசு, இந்தியாவின் மேற்கு வங்க மாநிலத்தில் உள்ள கொல்கத்தாவில் பிறந்தார். லெஷ்மேனியாசிஸ், காச நோய், வைரஸ் நோய்த்தொற்றுகள் மற்றும் பல மருந்து எதிர்ப்பு புற்றுநோய் ஆகியவற்றின் சிகிச்சையில் வழக்கமான வேதிச்சிகிச்சையை விட மிகவும் பயனுள்ளதாக இருக்கும் என்று நிரூபிக்கப்பட்ட என்ற புதிய அணுகுமுறையை இவர் அறிமுகப்படுத்தியதாக அறியப்படுகிறது. 1985 நோபல் பரிசு வென்ற மைக்கேல் *இசுடூவர்ட் பிரௌன்* மற்றும் *ஜோசப் எல். கோல்ட்ஸ்டீன்* மற்றும் அவரது இணை ஆசிரியர்கள், அவர்களின் ஆராய்ச்சி மற்றும் கொழுப்பைக் குறைக்கும் மருந்தான *ஸ்டேடின்களின்* வளர்ச்சியில் பாசுவின் பணி உதவியது என்று கூறப்படுகிறது.  

சண்டிகரில் உள்ள நுண்ணுயிர் தொழில்நுட்ப நிறுவனத்தில் நிரந்தர வளாகத்தை நிறுவினார். 1995 ஆம் ஆண்டில் பேராசிரியர் எம். ஆர். என். பிரசாத் நினைவு விருதையும், 2002 ஆம் ஆண்டில் டாக்டர் எல்லப்பிரகதா சுப்பாராவ் நினைவு விருதையும், 2006 ஆம் ஆண்டில் பி. கே. பச்சாவத் விருதையும் பெற்றார். 1995 ஆம் ஆண்டில் ரான்பாக்சி மருத்துவ அறிவியல் விருதையும், 1996 ஆம் ஆண்டில் இந்திய வர்த்தகம் மற்றும் தொழில்துறை கூட்டமைப்பின் வாழ்க்கை அறிவியல் விருதையும் அடுத்த ஆண்டு பாசின் அறக்கட்டளை உயிரி தொழில்நுட்ப விருதையும் பெற்றார். 1999 ஆம் ஆண்டு இவருக்கு இந்திய மருத்துவ ஆராய்ச்சி கழகத்தின் பி. ஆர். அம்பேத்கர் விருது மற்றும் சர்வதேச அறிவியல் காங்கிரசு சங்கங்களின் ஆர். கே. தத் நினைவு விருது என இரண்டு விருதுகள் வழங்கப்பட்டது. 2003 ஆம் ஆண்டில் கோயல் பரிசைப் பெற்ற பாசுவுக்கு 2001 ஆம் ஆண்டில் இந்திய அரசால் பத்மஸ்ரீ விருது வழங்கப்பட்டது.
# குவாலியர் மக்களவைத் தொகுதி



**குவாலியர் மக்களவைத் தொகுதி** (*Gwalior Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி குவாலியர் மாவட்டம் முழுவதையும் மற்றும் சிவபுரி மாவட்டத்தின் ஒரு பகுதியையும் உள்ளடக்கியது.  

## சட்டமன்ற பிரிவுகள்
குவாலியர் மக்களவைத் தொகுதி தற்போது பின்வரும் எட்டுச் சட்டமன்றத் தொகுதிகளை<nowiki/>க் கொண்டுள்ளது.  
| 14 | குவாலியர் ஊரகம் | குவாலியர் | சகாப் சிங் குர்ஜார் | ஐஎன்சி |
| --- | --- | --- | --- | --- |
| 15 | குவாலியர் | பிரதூமன் சிங் தோமர் | பாஜக |  |
| 16 | குவாலியர் கிழக்கு | சதீசு சிகர்வார் | ஐஎன்சி |  |
| 17 | குவாலியர் தெற்கு | நாராயண் சிங் குசுவா | பாஜக |  |
| 18 | பிதர்வார் | மோகன் சிங் ரத்தோர் | பாஜக |  |
| 19 | தாப்ரா (ப. இ.) | சுரேசு ராஜே | ஐஎன்சி |  |
| 23 | கரேரா (ப. இ.) | சிவபுரி | இரமேசு பிரசாத் கதிக் | பாஜக |
| 24 | போகரி | கைலாசு குசுவா | ஐஎன்சி | } |

## நாடாளுமன்ற உறுப்பினர்கள்
| 1952 | வி. ஜி. தேசுபாண்டே | இந்து மகாசபா |
| --- | --- | --- |
| 1952^ | நாராயண் பாசுகர் கரே |  |
| 1957 | சூரஜ் பிரசாத் | இந்திய தேசிய காங்கிரஸ் |
| 1962 | விஜயா ராஜே சிந்தியா |  |
| 1967 | இராம் அவதார் சர்மா | பாரதிய ஜனசங்கம் |
| 1971 | அடல் பிகாரி வாஜ்பாய் |  |
| 1977 | நாராயண் செஜ்வால்கர் | ஜனதா கட்சி |
| 1980 |  |  |
| 1984 | மாதவராவ் சிந்தியா | இந்திய தேசிய காங்கிரஸ் |
| 1989 |  |  |
| 1991 |  |  |
| 1996 | மத்தியப் பிரதேச விகாஸ் காங்கிரஸ் |  |
| 1998 | இந்திய தேசிய காங்கிரஸ் |  |
| 1999 | ஜெய்பன் சிங் பவையா | பாரதிய ஜனதா கட்சி |
| 2004 | இராம்சேவக் சிங் | இந்திய தேசிய காங்கிரஸ் |
| 2007^ | யசோதரா ராஜே சிந்தியா | பாரதிய ஜனதா கட்சி |
| 2009 |  |  |
| 2014 | நரேந்திர சிங் தோமர் |  |
| 2019 | விவேக் ஷெஜ்வால்கர் |  |
| 2024 | பாரத் சிங் குசுவா |  |

- ^ இடைத்தேர்தல்

## தேர்தல் முடிவுகள்

### 2024

### 2019
# குனா மக்களவைத் தொகுதி

**குனா மக்களவைத் தொகுதி** (*Guna Lok Sabha constituency*) என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்த தொகுதி அசோக் நகர் மாவட்டம் முழுவதையும், சிவபுரி மற்றும் குனா மாவட்டங்களின் சில பகுதிகளையும் உள்ளடக்கியது.  

## சட்டமன்றத் தொகுதிகள்
தற்போது, குனா மக்களவைத் தொகுதி பின்வரும் எட்டு சட்டமன்றத் தொகுதிகளைக் கொண்டுள்ளது.  
| 25 | சிவபுரி | சிவபுரி | தேவேந்திர குமார் ஜெயின் | பாஜக |
| --- | --- | --- | --- | --- |
| 26 | பிச்சோர் | பிரீத்தம் லோதி | பாஜக |  |
| 27 | கோலாரசு | மகேந்திர சிங் யாதவ் | பாஜக |  |
| 28 | பமோரி | குனா | ரிசி அகர்வால் | இதேகா |
| 29 | குனா (ப. இ.) | பன்னா லால் சைக்யா | பாஜக |  |
| 32 | அசோக் நகர் (ப. இ.) | அசோக் நகர் | அரிபபூ ராய் | இதேகா |
| 33 | சந்தேரி | ஜக்கநாத் சிங் ரகுவன்சி | பாஜக |  |
| 34 | முங்காவ்லி | பிரஜேந்திர சிங் யாதவ் | பாஜக | } |

## நாடாளுமன்ற உறுப்பினர்கள்
| 1952 | வி. ஜி. தேசுபாண்டே | இந்து மகாசபா |  |
| --- | --- | --- | --- |
| 1957 | விஜய ராஜே சிந்தியா | இந்திய தேசிய காங்கிரஸ் |  |
| 1962 | ராம்சகாய் பாண்டே |  |  |
| 1967 | விஜய ராஜே சிந்தியா | சுதந்திரக் கட்சி |  |
| 1967^ | ஜே. பி. யாதவ் |  |  |
| 1971 | மாதவராவ் சிந்தியா | பாரதிய ஜனசங்கம் |  |
| 1977 | சுயேச்சை |  |  |
| 1980 | இந்திய தேசிய காங்கிரஸ் (ஐ. |  |  |
| 1984 | மகேந்திர சிங் யாதவ் | இந்திய தேசிய காங்கிரசு |  |
| 1989 | விஜய ராஜே சிந்தியா | பாரதிய ஜனதா கட்சி |  |
| 1991 |  |  |  |
| 1996 |  |  |  |
| 1998 |  |  |  |
| 1999 | மாதவ்ராவ் சிந்தியா | இந்திய தேசிய காங்கிரசு |  |
| 2002^ | ஜோதிர் ஆதித்யா மாதவராவ் சிந்தியா |  |  |
| 2004 |  |  |  |
| 2009 |  |  |  |
| 2014 |  |  |  |
| 2019 | கிருஷ்ண பால் சிங் யாதவ் | பாரதிய ஜனதா கட்சி |  |
| - | 2024 | ஜோதிர் ஆதித்யா மாதவராவ் சிந்தியா | } |
^ இடைத்தேர்தல்  

## தேர்தல் முடிவுகள்

### 2024
# தார் மக்களவைத் தொகுதி



**தார் மக்களவை தொகுதி** என்பது இந்திய மாநிலமான மத்தியப் பிரதேசத்தில் உள்ள 29 மக்களவைத் தொகுதிகளில் ஒன்றாகும். இந்தத் தொகுதி பழங்குடியினருக்காக ஒதுக்கப்பட்டுள்ளது. தார் மக்களவைத் தொகுதி 1967-இல் உருவாக்கப்பட்டது. இது தார் மாவட்டம் முழுவதையும், இந்தூர் மாவட்டத்தின் ஒரு பகுதியையும் உள்ளடக்கியுள்ளது.  

## சட்டமன்றப் பிரிவுகள்
தற்போது, தார் மக்களவைத் தொகுதியில் பின்வரும் எட்டு சட்டமன்றத் தொகுதிகள்<nowiki/>உள்ளன.  
| 196 | சர்தார்பூர் (ST) | தார் | பிரதாப் கிரெவால் | இதேகா |
| --- | --- | --- | --- | --- |
| 197 | காந்த்வானி (ப.கு.) | உமாங் சிங்கார் | இதேகா |  |
| 198 | குசி (ப.கு.) | சுரேந்திர சிங் பாகேல் | இதேகா |  |
| 199 | மனாவர் (ப.கு.) | மருத்துவர் கீராலால் அலவா | இதேகா |  |
| 200 | தரம்புரி (ப.கு.) | கலுசிங் தாகூர் | பாஜக |  |
| 201 | தார் | நீனா விக்ரம் வர்மா | பாஜக |  |
| 202 | பத்னவர் | பன்வர் சிங் சாகாவத் | ஐஎன்சி |  |
| 209 | டாக்டர் அம்பேத்கர் நகர்-மோவ் | இந்தூர் | உஷா தாகூர் | பாஜக |

## நாடாளுமன்ற உறுப்பினர்கள்
| 1962 | பாரத் சிங் சௌகான் | பாரதிய ஜனசங்கம் |
| --- | --- | --- |
| 1967 |  |  |
| 1971 |  |  |
| 1977 | ஜனதா கட்சி |  |
| 1980 | பதேக்பனுசின்க் | இந்திய தேசிய காங்கிரஸ் (ஐ. |
| 1984 | பிரதாப் சிங் பாகேல் | இந்திய தேசிய காங்கிரசு |
| 1989 | சூரஜ் பானு சோலங்கி |  |
| 1991 |  |  |
| 1996 | சத்தர் சிங் தர்பார் | பாரதிய ஜனதா கட்சி |
| 1998 | கஜேந்திர சிங் ராஜுகேடி | இந்திய தேசிய காங்கிரசு |
| 1999 |  |  |
| 2004 | சத்தர் சிங் தர்பார் | பாரதிய ஜனதா கட்சி |
| 2009 | கஜேந்திர சிங் ராஜுகேடி | இந்திய தேசிய காங்கிரசு |
| 2014 | சாவித்ரி தாகூர் | பாரதிய ஜனதா கட்சி |
| 2019 | சத்தர் சிங் தர்பார் |  |
| 2024 | சாவித்ரி தாக்கூர் | } |

## தேர்தல் முடிவுகள்

### 2024

## 2019

## 2014

## 2009
# ரந்தாவ் பாஞ்சாங் தொடருந்து நிலையம்


**ரந்தாவ் பாஞ்சாங் தொடருந்து நிலையம்** (ஆங்கிலம்: *Rantau Panjang Railway Station* மலாய்: *Stesen Keretapi Rantau Panjang*) என்பது தீபகற்ப மலேசியாவின் கிழக்கு கரைப் பகுதியில், கிளாந்தான், பாசிர் மாஸ் மாவட்டம், ரந்தாவ் பாஞ்சாங் நகரில் உள்ள ஒரு தொடருந்து நிலையம் ஆகும். இந்த நிலையம் ரந்தாவ் பாஞ்சாங் மற்றும் அதன் சுற்றுப்புறங்களுக்குச் சேவை செய்கிறது. அத்துடன் இந்த நிலையம் கோத்தா பாரு, குவா மூசாங், தும்பாட் ஆகிய நகரங்களையும் இணைக்கிறது.  

இந்த நிலையம் கிளாந்தான், ரந்தாவ் பாஞ்சாங் நகரத்தின் முதன்மைச் சாலையான ஜாலான் பெசார் சாலைக்கு அருகே அமைந்துள்ளது. ரந்தாவ் பாஞ்சாங் நகரத்தின் பெயரில் இந்த நிலையத்திற்கும் பெயரிடப்பட்டு உள்ளது.  

## பொது

1921-ஆம் ஆண்டில் திறக்கப்பட்ட இந்த நிலையம், பாசிர் மாஸ் நகரத்தில் உள்ள மலாயா கிழக்கு கடற்கரை தொடருந்து வழித்தடத்தில் இருந்து பிரிந்து செல்லும் ரந்தாவ் பாஞ்சாங் வழித்தடத்தில் அமைந்துள்ளது. மலேசியா-தாய்லாந்து எல்லையில் உள்ள இரண்டு தொடருந்து எல்லைக் கடப்புகளில் ரந்தாவ் பாஞ்சாங் எல்லைக் கடப்பும் ஒன்றாகும். மற்றொன்று பெர்லிஸ், பாடாங் பெசார் தொடருந்து நிலையம் வழியாக தாய்லாந்து எல்லையைக் கடக்கும் எல்லைக் கடப்பு ஆகும்.  

மலேசியா-தாய்லாந்து எல்லையில் உள்ள ரந்தாவ் பாஞ்சாங்கில் தற்போது எல்லை தாண்டிய தொடருந்து சேவைகள் எதுவும் இல்லை. ஆர்மனி தொடருந்து பாலத்தின் (*Harmony Rail Bridge*) தாய்லாந்து நுழைவாயில் தற்போது அரச தாய்லாந்து இராணுவத்தால் மூடப்பட்டுள்ளது.  

## தாய்லாந்து தொடருந்து சேவை

இந்த நிலையம் முன்பு மலாயா தொடருந்து நிறுவனம் மற்றும் தாய்லாந்து தொடருந்து நிறுவனம் ஆகிய நிறுவனங்களில் தொடருந்து நிறுவனங்களால் சேவையாற்றப்பட்டது. பின்னர் தாய்லாந்து தொடருந்து நிறுவனத்தின் டீசல் இயந்திர தொடருந்துகள் மலேசியாவின் வாக்காப் பாரு, தும்பாட் நிலையங்கள் வரை சேவைகளில் ஈடுபட்டன.  

தாய்லாந்து தொடருந்து சேவை உள்நாட்டு கேடிஎம் இண்டர்சிட்டி சேவையைப் பாதித்தால் தாய்லாந்து தொடருந்து சேவைகள் 1978-ஆம் ஆண்டில் நிறுத்தப்பட்டன. தாய்லாந்து தொடருந்துகள் தற்போது மலேசியாவிற்குள் வருவது இல்லை.  

இந்த நகரம் மலேசியா - தாய்லாந்து எல்லையைக் கடக்கும் ரந்தாவ் பாஞ்சாங் / சுங்கை கோலோக் பாலத்திற்கு மிக அருகில் உள்ளது.  

## தொடருந்து சேவைகள்

- ராக்யாட் தீமோரான் விரைவு தொடருந்து 26/27 தும்பாட்-ஜொகூர் பாரு சென்ட்ரல் - (*Ekspres Rakyat Timuran 26/27 Tumpat–JB Sentral*)
# சித்தி மக்களவைத் தொகுதி


**சித்தி மக்களவைத் தொகுதி** (*Sidhi Lok Sabha constituency*) மத்திய இந்தியவில் மத்தியப் பிரதேச மாநிலத்தில் உள்ள 29 மக்களவை தொகுதிகளில் ஒன்றாகும். இந்த தொகுதி சித்தி மற்றும் சிங்ரௌலி மாவட்டங்கள் முழுவதையும் மற்றும் சாக்டோல் மாவட்டத்தின் ஒரு பகுதியையும் உள்ளடக்கியது.  

## சட்டமன்றப் பிரிவுகள்
தற்போது, சட்டப்பேரவை தொகுதிகளின் எல்லை நிர்ணயத்திற்குப் பிறகு, சித்தி மக்களவைத் தொகுதியில் பின்வரும் எட்டு சட்டமன்றத் தொகுதிகள் உள்ளன.  
| 76 | சுர்ஹத் | சித்தி | அஜய் அர்ஜுன் சிங் | இதேகா |
| --- | --- | --- | --- | --- |
| 77 | சித்தி | ரித்தி பதக் | பாஜக |  |
| 78 | சிஹாவல் | விஸ்வாமித்ரா பதக் | பாஜக |  |
| 79 | சித்ரங்கி (ப. கு.) | சிங்கரௌலி | ராதா ரவீந்திர சிங் | பாஜக |
| 80 | சிங்கரௌலி | ராம் நிவாஸ் ஷா | பாஜக |  |
| 81 | தேவசர் (ப. இ.) | ராஜேந்திர மெஷ்ரம் | பாஜக |  |
| 82 | தௌகானி (ப. கு.) | சித்தி | குன்வர் சிங் டேகம் | பாஜக |
| 83 | பியோகரி (ப. கு.) | ஷட்டோல் | ஷரத் ஜுகல் கோல் | பாஜக |

## நாடாளுமன்ற உறுப்பினர்கள்
| 1952 | ரன்தமான் சிங் | கிசான் மஸ்தூர் பிரஜா கட்சி |
| --- | --- | --- |
| பகவான் தத்தா சாஸ்திரி | சோசலிஸ்ட் கட்சி |  |
| 1962 | ஆனந்த் சந்திர ஜோஷி | இந்திய தேசிய காங்கிரசு |
| 1967 | பானு பிரகாஷ் சிங் |  |
| 1971 | ரணபகதூர் சிங் | சுயாதீனமான |
| 1977 | சூர்யா நாராயண் சிங் | ஜனதா கட்சி |
| 1980 | மோதிலால் சிங் | இந்திய தேசிய காங்கிரஸ் (ஐ. |
| 1984 | இந்திய தேசிய காங்கிரசு |  |
| 1989 | ஜெகந்நாத் சிங் | பாரதிய ஜனதா கட்சி |
| 1991 | மோதிலால் சிங் | இந்திய தேசிய காங்கிரசு |
| 1996 | திலக் ராஜ் சிங் | அகில இந்திய இந்திரா காங்கிரஸ் (திவாரி) |
| 1998 | ஜெகந்நாத் சிங் | பாரதிய ஜனதா கட்சி |
| 1999 | சந்திர பிரதாப் சிங் |  |
| 2004 |  |  |
| 2007^ | மாணிக் சிங் | இந்திய தேசிய காங்கிரசு |
| 2009 | கோவிந்த் பிரசாத் மிஸ்ரா | பாரதிய ஜனதா கட்சி |
| 2014 | ரித்தி பதக் |  |
| 2019 |  |  |
| 2024 | } |  |

## தேர்தல் முடிவுகள்
### 2024
# சுலோவீனியா தேசிய காற்பந்து அணி


**சுலோவீனியா தேசிய காற்பந்து அணி** (*Slovenia national football team*) ஆண்கள் பன்னாட்டுக் காற்பந்தில் சுலோவீனியாவைப் பிரதிநிதித்துவப்படுத்துகிறது. இது சிலோவீனியக் காற்பந்து சங்கத்தால் கட்டுப்படுத்தப்படுகிறது. தேசிய அணியானது பன்னாட்டுக் காற்பந்துச் சங்கங்களின் கூட்டமைப்பான பீஃபாவின் உலகளாவிய அதிகார வரம்பிற்கு உட்பட்டது, அத்துடன் ஐரோப்பாவில் ஐரோப்பிய காற்பந்துச் சங்கங்களின் ஒன்றியம் யூஈஎஃப்ஏ-இனால் நிர்வகிக்கப்படுகிறது. இவ்வணி ஐரோப்பிய நாடுகளுக்குக் கிடைக்கும் உலகக்கோப்பை காற்பந்து, யூஈஎஃப்ஏ தேசிய லீக், ஐரோப்பிய கால்பந்தாட்டப் போட்டி ஆகிய மூன்று முக்கிய தொழில்முறை போட்டிகளில் பங்கேற்கிறது. சுலோவீனியா தனது முதல் அதிகாரப்பூர்வ போட்டியை யுகோசுலாவியாவிலிருந்து நாடு விடுதலை பெற்ற ஒரு ஆண்டிற்குப் பிறகு 1992 இல் விளையாடியது. சுலோவீனிய அணியின் பெரும்பாலான உள்ளூர்ப் போட்டிகள் தலைநகர் லியுப்லியானாவில் உள்ள இசுடோச்சிசு திடலில் விளையாடப்படுகின்றன.  

சுலோவீனியா பெரும் போட்டிக்கு நான்கு முறை தகுதி பெற்றது, இரண்டு முறை உலகக்கிண்ணப் போட்டிகளிலும், இரண்டு முறை ஐரோப்பிய வாகைப் போட்டிகளிலும் விளையாடியது, ஆனால் ஒரு இறுதிப் போட்டியின் குழு நிலைக்கு அப்பால் அது முன்னேறவில்லை. 2010 பீஃபா உலகக்கிண்ணத்தில், சுலோவீனியா அல்சீரியாவை 1-0 என்ற கணக்கில் தோற்கடித்து பெரும் சுற்று ஒன்றில் முதல் (இதுவரை மட்டும்) வெற்றி பெற்றது. 2004 இல் இத்தாலியை 1-0 என தோற்கடித்தது போன்ற சில குறிப்பிடத்தக்க முடிவுகளை அந்த அணி அடைந்துள்ளது.
# டெட்ராபியூட்டைலமோனியம் குளோரைடு



**டெட்ராபியூட்டைலமோனியம் குளோரைடு** (*Tetrabutylammonium chloride*) என்பது என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் சுருக்கமாக என்று எழுதுவர். வாய்பாட்டிலுள்ள Bu என்பது நேரியல் பியூட்டைலைக் குறிக்கும். வெண்மை நிறத்தில் நீரில் கரையக்கூடிய திண்மமாகக் காணப்படுகிறது. மற்ற டெட்ராபியூட்டைலமோனியம் உப்புகள் தயாரிப்பதற்கு உதவும் முன்னோடிச் சேர்மமாகத் திகழ்கிறது. பெரும்பாலும் டெட்ராபியூட்டைலமோனியம் புரோமைடு டெட்ராபியூட்டைலமோனியத்தின் மூலமாக விரும்பப்படுகிறது. ஏனெனில் இது குளோரைடை விட குறைவான நீருறிஞ்சும் சேர்மமாகும்.
# செமாங்காட் 46



**செமாங்காட் 46** அல்லது **மலாய் செமாங்காட் கட்சி 46** (ஆங்கிலம்: *Spirit of 46 Malay Party*; மலாய்: *Parti Melayu Semangat 46*) என்பது மலேசியாவின் அரசியல் கட்சிகளில் ஒன்றாகும். மலாய் தேசியவாதம் மற்றும் பழமைவாதம் கொண்ட இந்தக் கட்சியை, கிளாந்தான் மாநிலத்தின் மூத்த அரசியல்வாதிகளில் ஒருவரான தெங்கு ரசாலி அம்சா என்பவரால் 1998-ஆம் ஆண்டு நிறுவப்பட்டது.  

ஐக்கிய மலாய் தேசிய அமைப்பான் அம்னோவில் ஏற்பட்ட உட்பூசல்களினால் அந்தக் கட்சி இரு அணிகளாகப் பிரிந்தது. **டீம் ஏ** (*Team A*); **டீம் பி** (*Team B*) எனும் அந்த இரு பிரிவுகளில் பி பிரிவைச் சேர்ந்த தலைவர்களின் கூட்டு உடன்படிக்கையால் செமாங்காட் 46 நிறுவப்பட்டது.  

## பொது

1985 - 1986-ஆம் ஆண்டுகளில் பொருளாதார மந்தநிலையை மலேசியா அனுபவித்தபோது செமாங்காட் 46 பற்றிய திட்டம் முதலில் தோன்றியது. 1987-இல், மகாதீர் பின் முகமதுவின் கட்டுப்பாட்டில் அம்னோவின் "டீம் ஏ" பிரிவு; தெங்கு ரசாலி அம்சாவின் "டீம் பி" பிரிவிற்குச் சவாலாக அமைந்தது.  

1987-ஆம் ஆண்டு நடந்த சர்ச்சைக்குரிய அம்னோ தலைவர் தேர்தலில், 41 வாக்குகள் அறுதிப் பெரும்பான்மையில் மகாதீர் பின் முகமது வெற்றி பெற்றார். அதன் பின்னர் தன் அமைச்சரவையில் இருந்த அனைத்து "டீம் பி" அமைச்சர்களையும் பதவியில் இருந்து நீக்கினார்.  

### அம்னோ 46

அம்னோ கட்சியின் பிரதிநிதிகள் பலர் முறையற்ற முறையில் தேர்ந்தெடுக்கப்பட்டதாக கூறி, அம்னோ தேர்தலைத் தள்ளுபடி செய்யுமாறு "டீம் பி" தலைவர்கள் வழக்கு தொடர்ந்தனர். அதன் காரணமாக, சில தொழில்நுட்பக் காரணங்களினால் அம்னோ சட்டவிரோதமானது என 1988-இல் அறிவிக்கப்பட்டது. மகாதீர் பின் முகமது உடனடியாக அம்னோவை மறுசீரமைத்தார். அந்தச் சீரமைப்பில் "டீம் ஏ" உறுப்பினர்கள் மட்டுமே ஏற்றுக் கொள்ளப்பட்டனர்.  

இதைத் தொடர்ந்து தெங்கு ரசாலி அம்சா மற்றும் "டீம் பி" தலைவர்கள் தங்களின் சொந்தக் கட்சியை உருவாக்கினர்.[5] அந்தக் கட்சிக்கு அவர்கள் **அம்னோ 46** என்று பதிவு செய்ய முயன்றனர். இது பழைய அம்னோவின் அனுதாப உணர்வுகளைத் தூண்டுவதாகவும்; அம்னோ 46 எனும் பெயருக்கு அனுமதி மறுக்கப்பட வேண்டும் என்றும் எதிர்தரப்பினர் தம் எதிர்ப்புகளை முன்வைத்தனர்..  

3 சூன் 1989 அன்று, செமாங்காட் 46 கட்சி, மலேசிய சங்கப் பதிவுத் துறையில் அதிகாரப்பூர்வமாகப் பதிவு செய்யப்பட்டது. மலேசியாவின் முதலாவது பிரதமர் துங்கு அப்துல் ரகுமான் செமாங்காட் 46 கட்சியைத் தொடக்கி வைத்தார்.  

## கலைப்பு

தொடக்கத்தில் இந்தக் கட்சிக்கு பொதுமக்களின் ஆதரவு இருந்தது. இருப்பினும் 1990 பொதுத் தேர்தல்; மற்றும் 1995 பொதுத் தேர்தல்களில் செமங்காட் 46 மோசமான நிலையை அடைந்தது. அதன் செல்வாக்கும் வெகுவாகச் சரிந்தது. செமாங்காட் 46 கட்சியை தேசிய நிலையிலான கட்சியாக அமைப்பதற்கு செங்கு ரசாலி அம்சா மில்லியன் கணக்கில் ரிங்கிட் செலவு செய்ததாகவும் அறியப்படுகிறது. இருப்பினும் அம்னோவில் மீண்டும் இணைவதற்கு சிலருக்கு அனுமதி மறுக்கப்பட்டது; அதன் காரணமாக அவர்களில் சிலர் அரசியலில் இருந்து முற்றிலுமாக விலகினர்; மேலும் சிலர் மலேசிய இசுலாமிய கட்சியில் சேர்ந்தனர்.  

## மேலும் பார்க்க
- மலேசிய அரசியலமைப்பு நெருக்கடி 1988
- காகாசான் ராக்யாட்
# வினைலேற்றம்

**வினைலேற்றம்** (*Vinylation*) என்பது ஒரு வினைல் குழுவை (CH<sub>2</sub>=CH−) ஓர் அடி மூலக்கூறுடன் இணைக்கும் கரிம வேதியியல் செயல்முறையாகும். பல கரிம சேர்மங்கள் வினைல் குழுக்களைக் கொண்டிருக்கின்றன. எனவே இச்செயல்முறை குறிப்பிடத்தக்க ஆர்வத்தை ஈர்த்துள்ளது. குறிப்பாக வினையின் நோக்கம் பதிலீட்டு வினைல் குழுக்களை உள்ளடக்கியதாகும். வினைல் குழுவின் மூலத்தைப் பொறுத்து வினைலேற்ற வினைகளை வகைப்படுத்தலாம்.  

## அணுக்கருக்கவர் வினைல் வினையாக்கிகள்
வினைல்லித்தியம் புரோமைடும் வினைல்மக்னீசியம் புரோமைடும் CH<sub>2</sub>=CH− தொகுதிக்கு மூலங்களாகும். இவை கீட்டோன் மற்றும் ஆல்டிகைடுகளுடன் சேர்க்கப்படுகின்றன. வினைல் எதிர்மின் அயனிகளுக்குச் சமமான மூலங்களாக வினைல்சிலாக்சேன் மற்றும் வினைல் போரேன்களையும் பயன்படுத்தலாம். இத்தகைய வினைகளுக்கு பலேடியம் போன்ற வினையூக்கிகள் அவசியமாகும்.  

## ஆல்க்கீன்களுடன் வினைலேற்றம்
எக்கு வினை இணைகளான ஒரு நிறைவுறா ஆலைடும் ஓர் ஆல்க்கீனும் காரத்தின் முன்னிலையிலும் பலேடியம் வினையூக்கியின் உதவியாலும் வினை புரிந்து பதிலீடு செய்யப்பட்ட ஆல்க்கீன்களை உருவாக்குகிறது. இது ஆல்க்கீன்களை மாற்றுவதற்கான ஒரு வழியாகும்.  

ஐதரோவினைலேற்ற வினையில் எத்திலீன் ஆல்க்கீன் இரட்டைப் பிணைப்பை குறுக்காகச் சேர்க்கிறது.  
::CH<sub>2</sub>=CHR + CH<sub>2</sub>=CH<sub>2</sub> → CH<sub>3</sub>−CHR−CH=CH<sub>2</sub>  
இந்த வகையான வினைக்கு ஓர் உலோக வினையூக்கி தேவைப்படுகிறது. கொள்கையளவில், எத்திலீனைத் தவிர வேறு ஆல்க்கீன்கள் இங்கு பயன்படுத்தப்படலாம்.  

ஐதரோவினைலேற்ற வினையின் விகிதாச்சார வினை பதிப்பில், அணுக்கருகவரிகள் மின்னணு கவர் தாண்டல் உலோக அணைவுச் சேர்மத்துடன் சேர்த்து கார்பன் - கார்பன் பிணைப்பை உருவாக்குகின்றன. இதன் விளைவாக வரும் உலோக ஆல்க்கைல் சேர்மம் பீட்டா-நீரேற்று நீக்கத்திற்கு உட்பட்டு, வினைலேற்ற விளைபொருளை விடுவிக்கிறது.  

## அசிட்டிலீனுடன் வினைலேற்றம்
முதலில் வால்டர் ரெப்பே உருவாக்கிய முறையில், அசிட்டிலீன் பல்வேறு உலோகம் அல்லது காரம் வினையூக்கிய வினையில் பங்கேற்று வினைல் வழிப்பெறுதிகளைக் கொடுத்தது. ஆல்ககால்கள், தயோல்கள் மற்றும் இரண்டாம் நிலை அமீன்கள் ஆகியவற்றை அசிட்டிலீனுடன் சேர்த்து வினைபுரியச் செய்தால் முறையே வினைல் ஈதர்கள், டைவினைல் சல்பைடுகள் , வினைல் அமீன்கள் உருவாகின்றன.  
:  

உலோக வினையூக்கிகளின் முன்னிலையில், கார்பன் மோனாக்சைடு மற்றும் அசிட்டிலீன் ஆகியவை வினைபுரிந்து அக்ரிலிக் அமிலம் அல்லது அக்ரிலிக் எசுத்தர்களைக் கொடுக்கின்றன. நிகர வினையானது கார்பன் மோனாக்சைடின் வினைலேற்ற வினையாகும்:  

:  
:  

## வினைல் அசிட்டேட்டு
வினைல் எசுத்தர்களை தயாரிப்பதற்கு பொதுவாக மறைமுக முறைகள் தேவைப்படுகின்றன. ஏனெனில் வினைல் ஆல்ககால் ஒரு பொருத்தமான வினையாக்கி இல்லை. தொழில்துறை அளவில் ஏராளமாகக் கிடைக்கும் வினைல் அசிடேட்டு, மற்ற வினைல் எசுத்தர்களை உற்பத்தி செய்ய பயன்படுத்தப்படுகிறது. இச்செயல்முறை சில சமயங்களில் மாற்றுவினைலேற்றம் என அழைக்கப்படுகிறது. வினைல் அசிட்டேட்டின் உயர் எசுத்தர்கள் வினைல் பார்மேட்டு தயாரிப்பில் பயன்படுத்தப்படுகின்றன.  

மாற்றாக, வினைல் எசுத்தர்கள் இரிடியம்-வினையூக்கி முன்னிலையில் குறிப்பாக பரவலாகக் கிடைக்கும் வினைல் அசிடேட்டை மாற்று எசுத்தராக்கல் வினை மூலம் வினைல் ஈதர்களை ஆல்ககால்களில் இருந்து தயாரிக்கலாம்:  

:ROH + CH<sub>2</sub>=CHOAc → ROCH=CH<sub>2</sub> + HOAc
# இருகுளோரோ அசிட்டால்டிகைடு



**இருகுளோரோ அசிட்டால்டிகைடு** (Dichloroacetaldehyde) என்பது C<sub>2</sub>H<sub>2</sub>Cl<sub>2</sub>O என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். HCCl<sub>2</sub>CHO என்ற வேதியியல் அமைப்பு வாய்ப்பாடாகவும் இதை குறிப்பிடலாம். ஒற்றைக்குளோரோ அசிட்டால்டிகைடு, முக்குளோரோ அசிட்டால்டிகைடு என மேலும் இரண்டு குளோரினேற்றம் பெற்ற அசிட்டால்டிகைடுகளுடன் சேர்ந்து மூன்று குளோரோ அசிட்டால்டிகைடுகள் உள்ளன.  

## பண்புகள் மற்றும் வினைகள்
இருகுளோரோ அசிட்டால்டிகைடு அதிக அளவில் ஆவியாகும் ஒரு திரவமாகும். தண்ணீரில் எளிதில் கரைந்து நீரேற்றுகளை உருவாக்கும். தண்ணீருடன் வினைபுரியும் போது ஓரிடத்து டையால் என்றும் ஒற்றை நீரேற்று என்றும் அழைக்கப்படும் 2,2-இருகுளோரோ-1,1-எத்தேன் டையால் உருவாகிறது.  

## பயன்கள்
புற்றுநோய் சிகிச்சையில் பயன்படும் மைட்டோடேன் போன்ற பிற இரசாயன சேர்மங்களை உற்பத்தி செய்ய இருகுளோரோ அசிட்டால்டிகைடு பயன்படுத்தப்படுகிறது. குளோரோபென்சீனுடன் சேர்த்து ஆவிசுருக்க வினைக்கு உட்படுத்தினால்  
இருகுளோரோயிருபீனைல்யிருகுளோரோயீத்தேன் என்ற பூச்சிக்கொல்லி உருவாகிறது:
# மலேசிய கல்வி அமைச்சர்


**மலேசிய கல்வி அமைச்சர்** (ஆங்கிலம்: *Minister of Education Malaysia*; மலாய்: *Menteri Pendidikan Malaysia*) என்பவர் மலேசிய கல்வி அமைச்சின் தலைமைப் பொறுப்பில் உள்ள அமைச்சர் ஆவார். இவர் மலேசிய அமைச்சரவையில் ஓர் உறுப்பினராகப் பதவியில் உள்ளார். இவருக்குத் துணை அமைச்சர்கள் இருவர் உதவியாக உள்ளனர். மலேசிய கல்வி அமைச்சர், கல்வி அமைச்சின் மூலமாகத் தன் அமைச்சை நிர்வகித்து வருகிறார்.  

வரலாற்று அடிப்படையில், மலேசிய கல்வி அமைச்சர் பதவி என்பது எதிர்கால மலேசியப் பிரதமர் பதவிக்கு ஒரு படிக்கல் என்று அறியப்படுகிறது. மலேசியாவின் முதலாவது பிரதமர் துங்கு அப்துல் ரகுமான்; மற்றும் ஒன்பதாவது பிரதமர் இசுமாயில் சப்ரி யாகோப் ஆகியோரைத் தவிர மற்ற அனைத்து மலேசியப் பிரதமர்களும் இந்தப் பதவியை வகித்துள்ளனர்.  

## பொது

மலேசிய கல்வி அமைச்சரின் தலைமையகம் புத்ராஜெயா (*Putrajaya*) மத்திய அரசாங்க நிர்வாக மையத்தில் (*Federal Government Administrative Centre*) உள்ளது. மலேசியாவின் கல்வித் துறை சார்ந்த அனைத்து அமைப்புகளுக்கும்; செயல் பாடுகளுக்கும் பொறுப்பு வகிக்கும் முதன்மை அரசாங்க அமைச்சராகச் செயல் படுகின்றார். அத்துடன் கல்வி சார்ந்த அனைத்துக் கொள்கைகளை நிர்வகித்துப் பராமரிக்கும் பொறுப்புகளும் இவரைச் சார்ந்ததாகும்.  

மலேசியாவின் 23-ஆவது அமைச்சரவை 2022 டிசம்பர் 2-ஆம் தேதி, அறிவிக்கப்பட்டது. பட்லினா சிடேக்‌ (*Fadhlina Sidek*) மலேசியக் கல்வி அமைச்சராகப் பதவியில் அமர்த்தப்பட்டார்.  

## மலேசிய உயர்கல்வி அமைச்சு

மலேசிய கல்வி அமைச்சு உருவாக்கப்பட்ட 1955-ஆம் ஆண்டில், மலேசிய கல்வி அமைச்சு (*Kementerian Pendidikan*) என்று பொதுவாக அழைக்கப்படது. அந்த அமைச்சு கல்வித்துறை தொடர்பான அனைத்துச் செயல்பாடுகளுக்கும் பொறுப்பாக இருந்தது.  

2004-ஆம் ஆண்டில், மலேசியக் கல்வி அமைச்சு இரு பிரிவுகளாகப் பிரிக்கப்பட்டன. ஒரு பிரிவின் பெயர் **மலேசிய கல்வி அமைச்சு** (*Kementerian Pelajaran*). அந்த அமைச்சு பாலர் பள்ளி முதல் உயர்நிலைப்பள்ளி வரையிலான பொறுப்புகளை ஏற்றுக் கொண்டது. மற்றொரு பிரிவின் பெயர் **மலேசிய உயர்கல்வி அமைச்சு** (*Ministry of Higher Education*).  

பிரதமர் நஜீப் ரசாக் (*Prime Minister Najib Razak*) பிரதமராகப் பொறுப்பு வகித்த காலத்தில், இரண்டு அமைச்சுகளும் ஒன்றிணைக்கப்பட்டு ஒரே கல்வி அமைச்சின் கீழ் கொண்டு வரப்பட்டன. அதன் பின்னர், 2015-இல் மீண்டும் இரு அமைச்சுகளாகப் பிரிக்கப்பட்டு தனித்தனியாகச் செயல்படுகின்றன.  

## அமைச்சர்களின் பட்டியல்
கல்வி அமைச்சர்களாகப் பின்வரும் நபர்கள் பணியாற்றி உள்ளனர்.  

**அரசியல் கட்சிகள்:**  

| மலாயா கூட்டரசு
துங்கு அப்துல் ரகுமான்
<small>(I)</small> |
| --- |
# கிழக்கு ஆபிரிக்கக் கூட்டமைப்பு


இதுவரை இந்த கூட்டமைப்பு தோற்றுவிக்கப்படவில்லை என்றபோதும் இதற்கான முன்னேற்றப்படிகள் நடந்தவண்ணமே உள்ளது. இந்த நாடுகளில் இதற்கான வரைபை தயாரிக்கும் பணிகள் அந்தத்த நாட்டில் காணப்படும் நிறுவனங்கள் ஊடாக நடந்த வண்ணமே உள்ளது.  

## பண்புகள்
இந்த எட்டு நாடுகள் இணைக்கப்பட்டு உருவாகும் புதிய நாடானது,5,449,717 கிமீ<sup>2</sup> (2,104,147 சதுர மைல்), பரப்பளவு உடையது. இது இந்தியாவை புறந்தள்ளி உலகில் புதிய ஏழாவது பெரிய நாடாக உருவாகும். இந்த ஒன்றியமானது மேற்கே அத்திலாந்திக் சமுத்திரத்தையும் மேற்கே இந்து சமுத்திரத்தையும் எல்லைகளாக கொண்டு அமையும். உருவாகும் இந்தப் புதிய ஒன்றியத்தின் சனத்தொகையானது, இன்றைய உருசியா, ஜப்பான், பிரேசில், மெக்ஸிகோ மற்றும் இந்தோனேசியா ஆகிய நாடுகளைக்காட்டிலும் அதிகமாகும். சொற்ப வித்தியாசத்தில் ஐக்கிய அமெரிக்காவை பின்னுக்குத் தள்ளி உலகில் மூன்றாவது சனத்தொகை கூடிய நாடாக அமையும்.  

இந்தப் புதிய ஒன்றிய தேசத்தின் இணைப்பு மற்றும் தேசிய மொழியாக சுவாகிலி மொழி காணப்படும். இந்த ஒன்றியத்தின் 22% ஆன மக்கள் நகராட்சி பிரதேசத்திலேயே வாழ்கின்றனர்.  

2013 ஆம் ஆண்டு வெளியிடப்பட்ட அறிக்கைப்படி 2023 இல் ஒன்றிணைந்த நாணயத்திற்கு அனைத்து இந்த ஒன்றிய நாடுகளும் மாறுவதாக திட்டமிடப்பட்டு இருந்தது, எனினும் கொவிட்-19 உலக பெரும் தொற்று மற்றும் புதிதாக கொங்கோ சனநாயகக் குடியரசு, சோமாலியா என்பன இணைந்தமையால், இந்த திட்டம் 2031 வரை பிற்போடப்பட்டுள்ளது. இதன் போது **கிழக்கு ஆபிரிக்க மத்திய வங்கி** உருவாக்கபடும். இந்த நிறுவனக் கட்டடம் எங்கு அமையப்பெறும் என்று இதுவரை எந்த முடிவில்லை. இந்த ஒன்றியத்தின் மொத்த உள்ளநாட்டு உற்பத்தி (GDP) வீதம் சுமார் 1,027.067 அமெரிக்க டொலர் என எதிர்பார்க்கப்படுகிறது. இது உலகளாவிய ரீதியில் 34வது ஆகும். அதேவேளை ஆபிரிக்க பெருங்கண்டத்தில் 3 வதும் ஆகும்.
# விக்கிப்பீடியா:தமிழ் விக்கிப்பீடியா - சி.ஐ.எஸ் இணைவாக்கம்/பயிற்சியாளர்களுக்கானப் பயிற்சி

## முந்தைய பயிற்சிகளில் கலந்துகொண்டவர்கள்
1. 2020 ஆம் ஆண்டில் கலந்துகொண்டவர்கள்: மும்பை, மகாலிங்கம் இரெத்தினவேலு,பாலசுப்ரமணியன்,இரா. பாலா
1. 2023 ஆம் ஆண்டில் கலந்துகொண்டவர்கள்: கொச்சி, ஸ்ரீதர். ஞா,கு. அருளரசன்
1. 2024 ஆம் ஆண்டில் கலந்துகொண்டவர்கள்: புவனேசுவரம்,கி.மூர்த்தி, வசந்த லட்சுமி வெ